Diari Oficial de la Generalitat Valenciana


Sumari del DOGV 2154, del 29-11-1993 (1993/829923)

RESOLUCIÓ de 16 de novembre de 1993, de la Direcció General de la Funció Pública, per la qual es convoca el concurs general de trasllats núm. 2/93 FG, per a la provisió de llocs de treball de naturalesa funcionarial, grup C, sector administració general.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2154

Data del DOGV
:   29-11-1993

Secció del DOGV
:   AUTORITATS I PERSONAL

Número del document
:   1993/829923


Data del document
:   16-11-1993

Organisme emissor
:   Conselleria d'Administració Pública

Tipus de document
:   Resolució

Anàlisi jurídica

Resolució de 16 de novembre de 1993, de la Direcció General de la Funció Pública, per la qual es convoca el concurs general de trasllats núm. 2/93-FG, per a la provisió de llocs de treball de naturalesa funcionarial, grup C, sector administració general.  
Atès que hi ha llocs de treball vacants del grup C, sector administració general, a les distintes conselleries, la provisió dels quals s'ha d'efectuar mitjançant concurs, d'acord amb el que disposen el text refós de la Llei de la Funció Pública Valenciana i el Decret 69/1986, de 2 de juny, pel qual s'aprova el Reglament de Selecció de Personal i Provisió de Llocs de Treball, resolc:  
Convocar concurs per a la provisió dels llocs de treball que s'allisten en l'annex II d'aquesta resolució, d'acord amb les següents bases:  
Primera. Participants  
A) Voluntaris. Podran participar en aquest concurs:  
Els funcionaris de carrera del grup C, sector d'administració general, al servei de l'administració del Consell de la Generalitat Valenciana i els funcionaris d'administració general de les corporacions locals de la Comunitat Valenciana seleccionats pel sistema previst per l'article 10.1 del Decret Legislatiu de 20 de març de 1991, del Consell de la Generalitat Valenciana, que es troben en qualsevol de les següents situacions administratives:  
- Servei actiu, sempre que hagen estat amb destinació definitiva Un mínim de dos anys en el lloc que ocupen en el moment de concursar, llevat dels supòsits assenyalats en l'apartat 6 de l'article 20 del text refós de la Llei de la Funció Pública Valenciana.  
- Qualsevol de les situacions d'excedència voluntària. En el cas d'excedència voluntària per interès particular, si en la data d'acabament del termini de presentació d'instàncies han transcorregut dos anys des de la declaració en l'esmentada situació.  
- Serveis especials.  
- Serveis en altres administracions públiques.  
B) Forçosos. Estan obligats a participar en aquest concurs:  
1) El personal nomenat habilitat per Resolució del Conseller d'Administració Pública de data 16 de novembre de 1993, després d'haver superat les proves d'habilitació corresponents a l'Oferta d'Ocupació Pública de 1992.  
2) Els funcionaris de carrera excedents forçosos i els suspesos que hagen acomplert el període de suspensió.  
3) Els funcionaris de carrera amb destinació provisional.  
El personal a què fa referència el punt 1) d'aquest apartat que no participe en aquest concurs perdrà els seus drets.  
Els excedents forçosos i suspesos que no participen en aquest concurs seran declarats excedents voluntaris.  
El personal amb destinació provisional a què fa referència el punt 3) d'aquest apartat que no participe en aquesta convocatòria quedaran sense destinació i a disposició del secretari general de la conselleria en que prestaven serveis.  
Segona. Presentació de sol·licituds  
Les sol·licituds, adaptades al model que es publica en l'annex I, caldrà presentar-les en el termini de 15 dies hàbils, comptadors des de l'endemà de la publicació d'aquesta convocatòria en el DOGV, al Registre General de la Conselleria d'Administració Pública, c/ del Miquelet número 5, 46676 València, al Servei Territorial d'administració Pública a Castelló, carrer Major, 78, al Servei Territorial d'Administració Pública a Alacant, passeig del Dr. Gadea, 10, o a les oficines públiques a què fa referència l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
A la sol·licitud s'adjuntarà fotocòpia compulsada del DNI del sol·licitant.  
Els participants presentaran, a més, tots aquells documents acreditatius de l'antiguitat, titulacions, grau personal reconegut, treball realitzat, cursos de formació i perfeccionament, coneixements de valencià, coneixements d'idiomes comunitaris, i d'altres mèrits que vulguen al·legar. Si els mèrits que s'al·leguen ja consten en la Unitat de Registre de Personal, sols caldrà esmentar-los en la sol·licitud, sense aportar els documents corresponents.  
Els habilitats que hagen superat les proves selectives per promoció interna i que ocupen amb destinació definitiva un lloc classificat com a CID, i que opten per continuar ocupant el lloc que ja obtingueren en propietat en el grup inferior, hauran de presentar una sol·licitud, model instància, dirigida a la directora general de la Funció Pública, en la qual faran constar l'esmentada opció.  
Tercera. Llocs que es poden sol·licitar  
A) Els participants amb caràcter voluntari sol·licitaran, per ordre de preferència, els llocs de treball inclosos en l'annex II, per als quals complesquen els requisits exigits.  
B) Els participants amb caràcter obligatori hauran de sol·licitar, per ordre de preferència, tots els llocs de treball objecte de la convocatòria per als quals complesquen els requisits exigits.  
Els habilitats que hagen superat les proves selectives per promoció interna i que ocupen amb destinació definitiva un lloc classificat com a C/D, podran optar entre participar en el present concurs o bé continuar ocupant el lloc que ja obtingueren en propietat en el grup inferior.  
Quarta. Barem de mèrits  
La valoració dels mèrits al·legats pels participants, es farà d'acord amb el barem aprovat pel Decret 117/91, de 26 de juny, del Consell de la Generalitat Valenciana (DOGV núm. 1577, de 2 de juliol de 1991), modificat pel Decret 176/93 de 28 de setembre, del Consell de la Generalitat Valenciana (DOGV núm. 2.118, de 6 d'octubre de 1993).  
Cinquena. Comissió avaluadara  
L'avaluació dels mèrits, la farà la comissió avaluadara integrada pels següents membres:  
Titulars:  
President: Sr. Tomas Hervàs Tarin, representant de la Direcció General de la Funció Pública.  
Vocals:  
- Sra. Amada Sanz Ballester, de la Conselleria d'Educació i Ciència.  
- Sr. Juan Soto Ramírez, de la Conselleria de Sanitat i Consum.  
- Sra. Concepción Parra Gallart, representant del sindicat CSIF.  
- Sr. Gonzalo Fernández Martínez, representant del sindicat UGT.  
- Sr. Carles Escribá González, representant del sindicat CCOO.  
Vocal-secretària: Sra. Adela García Senchermes, representant de la Direcció General de la Funció Pública.  
Suplents:  
President: Sr. Juan Llàcer Peris, representant de la Direcció General de la Funció Pública.  
Vocals:  
- Sra. Mª Angeles Baladrón Navarro, de la Conselleria d'Administració Pública.  
- Sr. Fernando Carreras Balaguer, de la Conselleria d'Administració Pública.  
- Sra. Mª Luisa Llorca Piera, representant del sindicat CSIF.  
- Sr. Fernando Tarín Alarte, representant del sindicat UGT.  
- Sra. Carmen Guerrero Flores, representant del sindicat CCOO.  
Vocal-secretària: Sra. Nieves Ramos Guarner, representant de la Direcció General de la Funció Pública.  
El funcionament de la comissió avaluadara s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre de 1992), per als òrgans col·legiats, i actuarà com a secretari d'actes un dels representants de la Direcció General de la Funció Pública.  
Sisena. Adjudicació de destinacions  
A) L'adjudicació de destinacions es farà seguint el següent ordre de prioritat:  
1. Els funcionaris de carrera a què fa referència la base primera, apartat A) i apartat B), punts 2 i 3, segons l'ordre de la puntuació que s'hagués aconseguit per aplicació del barem assenyalat en la base quarta, sense perjudici del que disposa l'article 42 del Decret Legislatiu de 20 de març de 1991, del Consell de la Generalitat Valenciana.  
2. El personal habilitat a què fa referència la base primera, apartat B), punt 1. De conformitat amb el que disposa l'article 5, punt 1 de la Llei de la Funció Pública Valenciana, s'aplicarà a aquest personal la puntuació obtinguda en les proves selectives, sense perjudici de la puntuació que puga obtenir de la valoració dels mèrits addicionals que al·legue, excepte els que ja hagen estat valorats en les esmentades proves. Aquests mèrits seran els que inclou el Decret 117/91, i se sumaran a la puntuació esmentada. En cas d'igualtat en la puntuació així obtinguda, tindrà prioritat la persona habilitada que haguera obtingut major puntuació en les proves selectives.  
En tot cas, s'atendrà sempre el següent ordre de prioritat:  
- Personal habilitat esmentat en la base l'apartat B), punt 1, que va accedir pel torn de promoció interna.  
- Personal habilitat esmentat en la base l'apartat B), punt 1, que va accedir pel torn lliure.  
B) En el supòsit que, adjudicades les destinacions als funcionaris assenyalats en el punt primer de l'apartat anterior, les vacants que queden no siguen suficients en nombre per a adjudicar al personal assenyalat en el punt segon de l'apartat anterior, aquests seran convocats per la comissió avaluadara en acte únic, per tal que sol·liciten, per ordre de puntuació, les vacants produïdes per l'adjudicació al personal fix dels llocs oferts en el concurs.  
Per a aquesta finalitat, la Direcció General de la Funció Pública verificarà i comprovarà la situació dels llocs de treball objecte de resultes, i facilitarà la relació dels que hagen de ser oferts per a la seua adjudicació.  
C) En els casos previstos en la base tercera, apartat B), segon paràgraf, in fine, hom confirmarà els interessats en el lloc que ja ocupaven amb, destinació definitiva.  
Setena. Resolució del concurs  
La Direcció General de la Funció Pública resoldrà aquesta convocatòria en un termini no superior a 3 mesos, comptadors des de l'endemà de la data d'acabament del termini de presentació d'instàncies.  
Vuitena. Irrenunciabilitat de les destinacions  
1) Els participants podran desistir de la seua instància dins el termini de presentació d'aquestes. Transcorregut l'esmentat termini no s'acceptarà cap desistiment i quedaran vinculats els participants al resultat del concurs, llevat del supósit assenyalat en el paràgraf següent.  
2) Les destinacions adjudicades són irrenunciables, llevat de quan s'acredite haver obtingut una altra destinació mitjançant convocatòria pública, quan l'adjudicació haja estat feta amb anterioritat a la del lloc a què hom desitja renunciar. En aquest cas, l'interessat comunicarà a la Direcció General de la Funció Pública aquesta circumstància des de l'endemà de la publicació de la resolució d'aquest concurs en el DOGV fins a l'acabament del termini de presa de possessió.  
3) La Direcció General de la Funció Pública no tramitarà comissions de servei o nomenaments provisionals dels participants en el present concurs que hagen resultat adjudicataris d'un lloc de treball, excepte en aquells casos en que s'acrediten fefaentment les raons de l'article 35 de la Llei de la Funció Pública Valenciana i de l'article 29 del Decret 69/86, del Consell de la Generalitat Valenciana.  
Novena. Cessament i presa de possessió  
En la resolució d'aquest concurs s'indicarà: expressament la data de començament dels terminis de cessament i presa de possessió.  
Deu. Recursos  
Les persones interessades podran interposar contra aquesta resolució, que posa fi a la via administrativa, després de la comunicació prèvia preceptiva a la Direcció General de la Funció Pública, que ha dictat aquesta resolució, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació íntegra en el DOGV, d'acord amb el que estableixen l'artiele 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 57.2 f) i 58.1 de la Llei de la Jurisdicció Contenciosa Administrativa (disposició addicional onze de la Llei 30/1992). Tot això sense perjudici que s'utilitze qualsevol altra via que es considere oportuna.  
València, 16 de novembre de 1993.- La Directora General de la Funció Pública: Horténsia Moriones i Almaraz.  
Veure annex